George Kenney

Hi George Churchill Kenney (6 Agosto 1889 – 9 Agosto 1977) usá nga United States Army Air Forces nga heneral han Ikaduha nga Gera Pankalibotan. Kilalado hiyá nga amo an komandante han Allied nga Air Forces didto han Southwest Pacific Area (SWPA), usá nga posisyon nga iya ginkaptan han panahon tikang Agosto 1942 kutub 1945.

Nag-enlist hi Kenney nga flying cadet dida han Aviation Section, U.S. Signal Corps han 1917, ngan nag-alagad hiyá didto han Katundan nga Frente upod han ika-91 nga Aero Squadron. Ginpasidunggan hiyá hin Silver Star ngan han Distinguished Service Cross tungod hin mga buhat nga diin nag-away hiya ngan napa-atras in duhá nga mga Aleman nga fighter nga idro ngan diin duhá nga iba nga mga idro iya napusil nga nahulog. Katapos mahuman an mga pag-awayan, tinmambong hiya han Pag-okupar han Rhineland. Pag-uli niya ha Estados Unidos, nagpiloto hiya hin mga misyon hin reconnaissance dida han linea han Estados Unidos ngan han Mehiko dida han Mehikano nga Rebolusyon. Ginkomisyon hiyá ngadto han Regular Army han 1920, nagtambong hiyá han  Air Corps Tactical School, ngan ha urhe nga panahon nagin usá nga magturutdo didto.  Hiyá an responsable han pagkarawat han Martin NBS-1 nga mga bomber nga ginhimo han Curtis, ngan iya ginpiloto hin pag-testing han mga iní. Iya liwat ginpadukwag in mga technique hin pagbutáng hin .30 caliber nga mga machine gun dida han mga pako hin Airco DH.4 nga idro.

Han sayo nga bahin han 1940, hi Kenney nagin Assistant Military Attaché para han Air ha Fransya.  Usá nga mga pagdangat han iya mga pagkita han Aleman ngan Alyado nga mga operasyon han kahanginan han sayo nga bahin han Ikaduha nga Gera Pankalibotan, nagrekomendar hiyá hin mga dagko nga pagbag-o han Air Corps nga mga garamiton ngan mga taktika. Han Hulyo 1942, nagkuha hiya hin komand han Allied Air Forces ngan Fifth Air Force dida han kan Heneral Douglas MacArthur Southwest Pacific Area. Ha ilarom han pagmando ni Kenney, an Allied Air Forces nagdukwag hin mga innovative nga mga estruktura hin komand, mga hinganiban, ngan mga taktika nga nagpakita han oryentasyon ni Kenney ha attack aviation. An mga bag-o nga mga hinganiban ngan mga taktika nagdangat han iya pinakadako nga pagdaog, an Pag-awayan han Dagat Bismarck, han Marso 1943. Han Hunyo 1944 ginhimo hiyá nga komandante han Far East Air Forces (FEAF), nga nagdukwag nga maglakip han Fifth, Thirteenth, ngan Seventh Air Force.

Han Abril 1946, hi Kenney an nagin syahan nga komandante han bag-o nga ginhimo nga Strategic Air Command (SAC), pero ginkritiko an iya pagdara hini nga papel, ngan ginbalhin hiya nga magin komandante han Air University, usá nga posisyon nga iya ginkaptan tikang han Oktubre 1948 kutob han iya pagretiro tikang han Air Force han Septyembre 1951.

Mga sumpay ha gawas

Biyograpiya
Mga natawo han 1889
Mga namatay han 1977
Kabisay-an
Pilipinas
Estados Unidos